ანატოლი სმირანინი

ანატოლი სმირანინი (; დ. 23 დეკემბერი, 1892, ოდესა, რუსეთის იმპერია — გ. 15 თებერვალი, 1971, თბილისი, საქართველოს სსრ, სსრკ) — რუსი და საბჭოთა მსახიობი, რეჟისორი. საქართველოს სსრ სახალხო არტისტი (1946).ანატოლი სმირანინი — ეროვნული ფილმოგრაფია

ბიოგრაფია
დაიბადა ოდესაში 1892 წლის 23 დეკემბერს. დაამთავრა ოდესის მე-5 გიმნაზია. მამის სურვილის მიუხედავად, მიატოვა უნივერსიტეტის იურიდიული ფაკულტეტი და 1910 წელს თეატრალურ სცენაზე შედგა ფეხი. მოღვაწეობდა ტაგანროგის, უფის, პენზის, დონის როსტოვის, ურალისა და სხვა თეატრებში. გადაიტანა 3 რევოლუცია და 2 მსოფლიო ომი. პირველ მსოფლიო ომში მოხალისედ წავიდა.

1917-1919 წლებში მოღვაწეობდა ოდესაში, ამხანაგობა „რუსულ დრამაში“, 1920-1922 წლებში — საზღვაო ძალების პოლიტსამმართველოს თეატრში, 1922-1936 წლებში — სოხუმის, ბათუმის, კრასნოდარის და სხვა თეატრებში. 1936 წლიდან თბილისის ა. გრიბოედოვის სახელობის სახელმწიფო თეატრის წამყვანი მსახიობი იყო. გამორჩეული როლები: სირანო (ე. როსტანის „სირანო დე ბერჟერაკი“), ზაბელინი (ნ. პოგოდინის „კრემლის კურანტები“), ტარტიუფი (მოლიერის „ტარტიუფი“), პოლკოვნიკი ტალბერგი (მ. ბულგაკოვის „ტურბინთა დღეები“), დუდუკინი (ა. ოსტროვსკის „უდანაშაულო დამნაშავენი“) და სხვა. 

ფილმოგრაფია
 1943 „უჩინარი იანი“ — სტუდენტი
 1944 „მალახოვის ყორღანი“ — მთხრობელი
 1946 „დავით გურამიშვილი“ — ფრიდრიხ მეორე–პრუსიის მეფე
 1947 „რობინზონ კრუზო“ — რობინზონის მამა
 1961 „ადამიანი ამფიბია — ბალთაზარი
 1966 „უყაიმო თამაში“ — პროფ. ბერნარი

ჯილდოები და აღიარება
1940 — საქართველოს სსრ-ის დამსახურებული არტისტისაქართველოს სსრ-ის უმაღლესი საბჭოს უწყებები. 1940. № 1-3. გვ. 26.
1941 — საპატიო ნიშნის ორდენი
1946 — საქართველოს სსრ-ის სახალხო არტისტი

რესურსები ინტერნეტში

სქოლიო

კატეგორია:დაბადებული 23 დეკემბერი
კატეგორია:დაბადებული 1892
კატეგორია:გარდაცვლილი 15 თებერვალი
კატეგორია:გარდაცვლილი 1971
კატეგორია:საბჭოთა მსახიობები
კატეგორია:საპატიო ნიშნის ორდენის კავალრები
კატეგორია:საქართველოს სსრ-ის დამსახურებული არტისტები
კატეგორია:საქართველოს სსრ-ის სახალხო არტისტები
კატეგორია:მსახიობები ანბანის მიხედვით